Ministry of Territorial Administration and Development of the Republic of Armenia

Implemented by

**Համայնքի զարգացման հեռանկարը**

****

****

****

****

****

****

****

****

****

****

****

****

## Ալավերդի

Ալավերդին վաղը՝

* Գունավոր մետալուրգիայի հանքարդյունաբերությունը զարգացել է նորագույն տեխնոլոգիաներով, անվտանգ և էկոլոգիապես մաքուր (2000 աշխատատեղով)։
* Գործում են կաշվի, բրդի մշակման արտադրամասեր։ Համայնքում զարգացել է անասնապահությունը, արտադրված բուրդն ու կաշին ամբողջությամբ մթերվում է։
* Զարգացած է զբոսաշրջությունը՝ գյուղական տուրիզմը, էկոտուրիզմը, պատմամշակութային տուրիզմը, ագրոտուրիզմը։ Կազմակերպվում են տարբեր փառատոններ, գործում են ճոպանուղի, հյուրանոցներ և հյուրատներ։
* Ջիլիզայում առկա փոքր լճերի առկայությամբ պայմանավորված՝ զարգացել է ձկնաբուծությունը, գործում է անտառը պահպանող և շահագործող ծառայություն։
* Հիմնվել են ինտենսիվ այգիներ (թուզ, արքայանարինջ, դեղձ և այլն), դեղաբույսերի հավաքման, մշակման և պատրաստման արտադրամաս, պահածոների և չրերի արտադրամասեր, մսի մթերման կետեր և վերամշակման արտադրամասեր։
* Գյուղական վարչական տարածքներում ձևավորվել են փոքր կոլեկտիվ տնտեսություններ, հիմնվել են ջերմոցային տնտեսություններ, ժամանակակից ՄՏԿ։
* Բժշկական կենտրոնը հագեցած է նորագույն տեխնիկայով և առկա է մասնագիտական բարձր որակավորմամբ բուժանձնակազմ։
* Կրթական ժամանակակից համակարգ, IT տեխնոլոգիաների կենտրոն, դպրոցներում՝ մշակույթին վերաբերող դասընթացներ։ Որակավորված և լավ մասնագետներ բոլոր ուղղություններում։
* Երեխաների պաշտպանության կենտրոն, խնամքի ցերեկային կենտրոն՝ երեխաների կարիքներին համապատասխան ծառայություններով։ Համայնքի բոլոր տարածքներում գործում են նախակրթարաններ։ Առկա են սպորտային գույքով հագեցած հրապարակներ և բակեր։
* Գործում են մշակութային, ավանդույթների պահպանման և վերականգնման կենտրոններ, կինոթատրոն, սպորտային համալիր։
* Գործում են (բոլոր ուղղություններով) տարածաշրջանային զարգացման համար երիտասարդ կադրերի վերապատրաստման, հաշմանդամների և տարեցների հիմնախնդիրներով զբաղվող կենտրոններ։
* Համայնքն ունի զարգացած ենթակառուցվածքներ՝ ասֆալտապատ ճանապարհներ, մաքուր, լուսավոր փողոցներ, տեղադրված են հակակարկտային կայաններ, համայնքի ողջ տարածքում հասանելի է մատչելի գազ և ջուր, էկոլոգիական պահպանություն, միջհամայնքային և ներհամայնքային տրանսպորտ, կեղտաջրերի մաքրման կայաններ, երկաթուղի։
* Զարգացած է փոքր և միջին բիզնեսը, բնակչությունը ապահովված է աշխատանքով, առկա է ներգաղթ։

 **Նպատակներ**

**Պահանջատեր և օրինապահ քաղաքացիական հասարակության ձևավորում։**

|  |  |
| --- | --- |
| Գործողություններ | Պատասխանատու |
| Քաղաքացիական հասարակության ձևավորման և կայացմանն ուղղված միջոցառումների կազմակերպում | ՏԻՄ, հասարակական կազմակերպություններ |

**Բարենպաստ միջավայր սկսնակ գործարարների համար**

|  |  |
| --- | --- |
| Գործողություններ | Պատասխանատու |
| Ցածր տոկոսադրույքով բիզնես և գյուղատնտեսական վարկերի տրամադրում | Կառավարություն |
| Ստեղծել վերլուծությունների կենտրոն, որը կբացահայտի ներդրումների ուղղությունները և գործարարներին բոլոր ոլորտների ուղղությամբ կտրամադրի խորհրդատու մասնագետների | ՏԻՄ, միջազգային և տեղական հասարակական կառույցներ |
| Սկսնակ բիզնեսի համար արտոնյալ պայմանների ստեղծում | Կառավարություն, ՏԻՄ, աջակից կառույցներ |
| Ազատ տնտեսական գոտի՝ հավասար պայմաններ գործարարների համար | Կառավարություն, մարզպետարան |
| Շուկայական հարաբերությունների զարգացում, կապերի ստեղծում միջազգային շուկաներում | Աջակից կառույցներ, կառավարություն, ՏԻՄ, ակտիվ դերակատարներ |

**Տուրիզմի համար գրավիչ պայմանների ստեղծում**

|  |  |
| --- | --- |
| Գործողություններ | Պատասխանատու |
| Ճոպանուղու վերականգնում և վերագործարկում | ՏԻՄ, գործարարներ |
| Հյուրանոցների և հյուրատների կառուցման համար ներդրողների ներգրավում | ՏԻՄ, կառավարություն, գործարարներ |
| 7-8 դդ եկեղեցիների հիմնանորոգում | Կառավարություն, ՏԻՄ, հասարակական կառույցներ, բարերարներ |
| Հանքարդյունաբերության մեջ կիրառել նոր տեխնոլոգիաներ, որոնք զգալիորեն կկրճատեն օդի աղտոտվածությունը | Գործարարներ, կառավարություն |
| Անտառի վերականգնում և պահպանություն | ՏԻՄ, կառավարություն |